
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 11 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύναψη 4 συμβάσεων μίσθωσης έργου από την Πε¬ 
ριφέρεια Βορείου Αιγαίου. 1 

Έγκριση μιας θέσης στο Δήμο Πάρου για πρακτική 
άσκηση φοιτητών του Τμήματος Μηχανολόγων 
Μηχανικών του Εθνικού Μετσόβιου Πολυτεχνεί¬ 
ου. 2 

Καθιέρωση με αμοιβή υπερωριακής εργασίας για το 
μόνιμο ιατρικό προσωπικό των Νομαρχιακών, Το¬ 
πικών Μονάδων Υγείας και των Μονάδων Υγείας 
των Υποκαταστημάτων του ΙΚΑ - ΕΤ ΑΜ το έτος 

2007. 3 

Συμπλήρωση της υπ’ αριθμ. 258624/20.8.2003 υπουρ¬ 
γικής απόφασης «Τεχνικός Κανονισμός καθορι¬ 
σμού ορίων μετελέγχου ποικιλιών κηπευτικών» 

(ΦΕΚ 1228 Β'). 4 

Έγκριση προγραμμάτων εκπαίδευσης υπαλλήλων 
ΥΠΑ Κλάδων Ελεγκτών Εναερίου Κυκλοφορίας, 
Ηλεκτρονικών και Τηλεπικοινωνιακών, σε θέματα 

Ασφάλειας Αεροναυτιλίας. 5 

Ορισμός Αντινομαρχών - Προέδρων Νομαρχιακών 

Επιτροπών στη Νομαρχία Αθηνών. 6 

Ορισμός Εντεταλμένων Συμβούλων στη Νομαρχία 

Αθηνών. 7 

Ορισμός τομέων αρμοδιοτήτων στους Αντινομάρχες 
Αθηνών Εκχώρηση αρμοδιοτήτων. 8 


ΑΠΟΦΑΣΕΙ Σ 

Αριθμ. 68226 (1) 

Σύναψη 4 συμβάσεων μίσθωσης έργου από την 
Περιφέρεια Βορείου Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 


ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206, Α'). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 


12 Ιανουάριου 2007 

με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α'). 

γ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

δ) τις διατάξεις των άρθρων 5 και 6 του π.δ. 
164/14.7.2004 (ΦΕΚ 134/τ.Α'/19.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 

ε) του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201, Α'). 

στ) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57, Α'). 

ζ) της παρ. 51 του άρθρου 1 του 2412/1996 «Μεταφο¬ 
ρά αρμοδιοτήτων από το Υπουργ. Συμβούλιο σε άλλα 
Κυβερνητικά Όργανα και άλλες διατάξεις» (ΦΕΚ 123/ 
τ.Α'/17.6.1996). 

2. Την υπ’ αριθμ. ΔΙΠΠ/Φ.ΕΓΚΡ.1/505/23427/7.12.2006 απόφα¬ 
ση της Επιτροπής του άρθρου 2 παρ. 1 της υπ’ αριθμ. 55/1998 
ΠΥΣ όπως αυτή ισχύει (άρθρο 1 παρ. 51 ν. 2412/1996). 

3. Την υπ’ αριθμ. 427/2006 γνωμοδότηση του Γ' Τμή¬ 
ματος του Νομικού Συμβουλίου του Κράτους ότι πρό¬ 
κειται για γνήσιες συμβάσεις μίσθωσης έργου και δεν 
υποκρύπτεται εξαρτημένη εργασία. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432, 
Β') κοινή απόφαση του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών», όπως τροποποιήθηκε με την υπ’ 
αριθμ. 5733/ΔΙΟΕ 179/9.2.2006 όμοια (Β' 204). 

5. Το υπ’ αριθμ. 1078484/5796/699/Β0 014/12.10.2004 έγγρα¬ 
φο του Υπουργείου Οικονομίας και Οικονομικών που αφο¬ 
ρά την υπαγωγή σε ΦΠΑ σύμβασης ανάθεσης έργου. 

6. Το γεγονός ότι από την εν λόγω απόφαση προκα- 
λείται δαπάνη ποσού σαράντα οκτώ χιλιάδων (48.000) 
ευρώ η οποία θα αντιμετωπιστεί από τον Προϋπολο¬ 
γισμό του ΥΠ.ΕΣ.Δ.Δ.Α. και ειδικότερα από τη γραμμέ¬ 
νη πίστωση στον ΚΑΕ 3299 του ειδικού φορέα 07-110, 
αποφασίζουμε: 

1. Την ανάθεση έργου με σύμβαση μίσθωσης, σύμ¬ 
φωνα με τις ανωτέρω διατάξεις και το άρθρο 681 ΚΕ 
του Αστικού Κώδικα, σε τέσσερα (4) άτομα διαφόρων 
ειδικοτήτων από την Περιφέρεια Βορείου Αιγαίου. 

2. Το έργο που ανατίθεται στα άτομα αυτά έχει ως 
αντικείμενο τη συλλογή στοιχείων για: 

α) Την κατηγοριοποίηση ανά χώρα προέλευσης, φύλ¬ 
λο και ηλιακή πυραμίδα ώστε να καταστεί δυνατή η 
περαιτέρω αξιοποίηση των στοιχείων αναφορικά με 
τις απαιτήσεις για εποχιακή εργασία υπηκόων τρίτων 
χωρών, καθώς και αιτημάτων χορήγησης και ανανέω¬ 
σης αδειών διαμονής σε μέλη διοικητικού συμβουλίου, 
διαχειριστές και προσωπικό εταιρειών σύμφωνα με τις 
διατάξεις των άρθρων 16 και 17 του ν. 3386/2005. 

β) Την ταξινόμηση και κατηγοριοποίηση των αιτήσεων 
για χορήγηση και ανανέωση άδειας διαμονής σε υπη¬ 
κόους τρίτων χωρών που μετακινούνται από επιχείρη¬ 
ση εγκατεστημένη σε κράτος - μέλος της Ευρωπαϊκής 
Ένωσης ή του Ευρωπαϊκού Οικονομικού χώρου με σκοπό 
την παροχή υπηρεσίας, σύμφωνα με τις διατάξεις του 
άρθρου 18 του ν. 3386/2005. 

γ) Την επεξεργασία των αιτημάτων για άδεια διαμο¬ 
νής, για άσκηση ανεξάρτητης οικονομικής δραστηρι¬ 
ότητας σύμφωνα με τις διατάξεις του άρθρου 24 του 
ν. 3386/2005. 

δ) Την ταξινόμηση και αξιολόγηση των αιτήσεων για 
χορήγηση άδειας διαμονής για ανάπτυξη επενδυτικής 
δραστηριότητας, σύμφωνα με τις διατάξεις του άρθρου 
26 του ν. 3386/2005. 

ε) Την συλλογή, επεξεργασία και ταξινόμηση των στοι¬ 
χείων για την χορήγηση άδειας διαμονής για λόγους 
σπουδών, σύμφωνα με τις διατάξεις του άρθρου 28 του 
ν. 3386/2005. 

στ) Την κατηγοριοποίηση και την επεξεργασία των 
αιτήσεων για την χορήγηση άδειας διαμονής σε οικο¬ 
νομικά ανεξάρτητα άτομα, σύμφωνα με τις διατάξεις 
του άρθρου 36 του ν. 3386/2005. 

ζ) Την ταξινόμηση και επεξεργασία των αιτήσεων για 
χορήγηση και ανανέωση των αδειών διαμονής σε αντα¬ 
ποκριτές ξένου τύπου, σύμφωνα με τις διατάξεις του 
άρθρου 38 του ν. 3386/2005. 

η) Την αξιολόγηση και κατηγοριοποίηση των αιτήσε¬ 
ων για χορήγηση και ανανέωση αδειών διαμονής σε 
λειτουργούς των γνωστών θρησκειών, σύμφωνα με το 
άρθρο 39 του ν. 3386/2005. 

Το έργο θα εκτελεστοί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίησή τους και η διασφάλιση της 
λειτουργικότητάς τους. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Το έργο αυτό θα εκτελείται στην έδρα των αρμο¬ 
δίων Διευθύνσεων Αστικής Κατάστασης και Αλλοδαπών 
και Μετανάστευσης της Περιφέρειας Βορείου Αιγαίου. 

5. Το έργο που περιγράφεται αναλυτικά στην παρά¬ 
γραφο 1 α, β, γ, δ, ε, στ, ζ και η, συντελείται στα πλαίσια 
του ν. 3386/2005 ειδικότερα στις ανάγκες που προκύ¬ 
πτουν με τις ρυθμίσεις που εισάγουν οι διατάξεις αυτές 
και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμε¬ 
τωπιστούν από το προσωπικό που υπηρετεί στην Περι¬ 
φέρεια, δεδομένου ότι οι νέες ρυθμίσεις προϋποθέτουν 
για την ολοκλήρωση της εφαρμογής τους, την εντός 


τακτού χρόνου συλλογή και επεξεργασία των στοιχείων 
που αναφέρονται ανωτέρω και αποτελεί έκτακτη υπη¬ 
ρεσιακή ανάγκη, η οποία θα εκτελεστεί εντός δωδεκά¬ 
μηνου χρονικού διαστήματος, το οποίο θα εξαντλήσει 
το αντικείμενο του έργου. Κατά συνέπεια το ανωτέρω 
αντικείμενο της μίσθωσης έργου δεν καλύπτει πάγιες 
ανάγκες, αλλά συνιστά έκτακτη ανάγκη, που θα ολοκλη¬ 
ρωθεί σε δεδομένο χρονικό διάστημα, με την έννοια ότι 
δεν θα επαναληφθεί στο μέλλον, αλλά θα εξαντληθεί 
στο προκαθορισμένο χρονικό διάστημα. 

6. Καθορίζουμε τη συνολική αμοιβή στο ποσό των 
σαράντα οκτώ χιλιάδων (48.000) ευρώ (συμπεριλαμβα¬ 
νομένου του τυχόν αναλογούντος Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ, ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. Φ.5/103566/Β3 (2) 

Έγκριση μιας θέσης στο Δήμο Πάρου για πρακτική άσκη¬ 
ση φοιτητών του Τμήματος Μηχανολόγων Μηχανι¬ 
κών του Εθνικού Μετσόβιου Πολυτεχνείου. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του ν.1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 

2. Του άρθρου 25 του ν. 1474/1984 «Τροποποίηση 
του Ιδρυτικού νόμου του Γεωτεχνικού Επιμελητηρίου 
Ελλάδας και άλλες διατάξεις» (ΑΊ28). 

3. Της παραγράφου 4 του άρθρου 71 του ν. 1566/1985 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (Α' 167). 

4. Της παραγράφου 8 του άρθρου 7 του ν. 2158/1993 
«Εκσυγχρονισμός του Ιδρύματος Κρατικών Υποτροφιών 
και άλλες διατάξεις» (Α' 109). 

5. Του άρθρου 90 του κώδικα νομοθεσίας για την Κυ¬ 
βέρνηση και Κυβερνητικά Όργανα (π.δ. 63/2005 Α' 98). 

6. Του άρθρου 13 του ν.2640/1998 «Δευτεροβάθμια τε¬ 
χνική επαγγελματική εκπαίδευση και άλλες διατάξεις» 
(Α' 206). 

7. Του άρθρου 11 του ν. 2327/1995 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και μετεκ¬ 
παίδευσης εκπαιδευτικών και άλλες διατάξεις» (Α' 210). 

8. Της παραγράφου 7 του άρθρου 22 του ν. 2362/1995 
(Α' 247) «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

9. Την παράγραφο 8 του άρθρου 14 του ν. 2817/2000 
(Α' 78). 

10. Το άρθρο 10 του ν. 2217/1994 (Α' 83). 

11. Την υπ’ αριθμ. ΔΙΔΚ/Φ1/2/6139/2004 (Β' 527) κοινή 
απόφαση του Πρωθυπουργού και του Υπουργού ΥΠ.ΕΣ. 
Δ.Δ.Α. «Ανάθεση αρμοδιοτήτων του Υπουργού ΥΠ.ΕΣ. 
Δ.Δ.Α. στους Υφυπουργούς ΥΠ.ΕΣ.Δ.Δ.Α.». 

12. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519) όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

13. Την υπ’ αριθμ. ΣΤ5/37876/2004 κοινή απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και θρησκευμά¬ 
των». (Β' 608) 

14. Το υπ’ αριθμ. 13742/28.9.2006 έγγραφο του Δήμου 
Πάρου με το οποίο διαβιβάστηκε στο Υπουργείο Εθνι¬ 
κής Παιδείας και Θρησκευμάτων αντίγραφο της αριθ. 
312/5.9.2006 πρακτικό της με υπ’ αριθμ. 17/2006 συνε¬ 
δρίασης του Δημοτικού Συμβουλίου Πάρου. 

15. Η δαπάνη που προκαλείται από την πρακτική άσκη¬ 
ση θα βαρύνει αποκλειστικά τον Κ.Α. εξόδων 30-6055 
«Λοιπές εργοδοτικές εισφορές» του προϋπολογισμού 
του Δήμου Πάρου οικονομικών ετών 2006 και επομένων 
ετών, αποφασίζουμε: 

Εγκρίνουμε την πρακτική άσκηση ενός φοιτητή του Τμή¬ 
ματος Μηχανολόγων Μηχανικών του Εθνικού Μετσόβιου 
Πολυτεχνείου στο Δήμο Πάρου, εφόσον αυτή προβλέπεται 
από το πρόγραμμα σπουδών του Τμήματος του. 

Ο χρόνος της πρακτικής άσκησης ορίζεται σε επτά (7) 
εβδομάδες και η αποζημίωση ορίζεται σε εκατό εβδομήντα 
έξι ευρώ και οκτώ λεπτά του ευρώ (176,08 €) το μήνα. 

Η αποζημίωση για την πρακτική άσκηση του φοιτητή 
και η ασφαλιστική κάλυψη στο Ι.Κ.Α. θα βαρύνει απο¬ 
κλειστικά τον Κ.Α. εξόδων 30-6055 «Λοιπές εργοδοτικές 
εισφορές» του προϋπολογισμού του Δήμου Πάρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2006 

Οι ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠ. ΤΑΛΙΑΔΟΥΡΟΣ 
-♦- 

Αριθμ. Φ.80425/26947/5184 (3) 

Καθιέρωση με αμοιβή υπερωριακής εργασίας για το μό¬ 
νιμο ιατρικό προσωπικό των Νομαρχιακών, Τοπικών 

Μονάδων Υγείας και των Μονάδων Υγείας των Υπο¬ 
καταστημάτων του ΙΚΑ - ΕΤΑΜ το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Την υπ’ αριθμ. 2/4302/0022 (ΦΕΚ 250/9.2.2004) από¬ 
φαση επέκτασης των διατάξεων του Α' Μέρους του 


ν. 3205/2003 στους γιατρούς που υπηρετούν στο ΙΚΑ, 
ως μόνιμοι και με σύμβαση. 

3. Τις διατάξεις του άρθρου 29 Α του ν. 1558/1985 (ΦΕΚ 
137/Α'), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α'). 

4. Το γεγονός ότι η δαπάνη που προκαλείται με την 
απόφαση αυτή ανέρχεται για το 2007 στο ποσό των 
8.793.017,50 € περίπου και θα βαρύνει την εγγεγραμμένη 
πίστωση στον προϋπολογισμό του ΙΚΑ - ΕΤΑΜ έτους 
2007, με τα στοιχεία ΚΑΕ 0261, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, των μονίμων γιατρών των Νομαρχιακών και 
Τοπικών Μονάδων Υγείας των Υποκαταστημάτων του 
ΙΚΑ - ΕΤΑΜ για το 2007 και συγκεκριμένα: για δυο χι¬ 
λιάδες εξήντα επτά (2.067) μόνιμους γιατρούς, που θα 
απασχοληθούν κατά μέσο όρο κάθε μέρα, για υπερω- 
ριακή απογευματινή εργασία μέχρι την 22η ώρα, ένα 
εκατομμύριο διακόσιες σαράντα χιλιάδες διακόσιες 
(1.240.200) ώρες συνολικά, για τους παρακάτω λόγους: 

- την αναπλήρωση του προσωπικού που απουσιάζει 
με κανονική άδεια, άδεια αναρρωτική ή για οποιαδή¬ 
ποτε λόγο, 

- την εξυπηρέτηση λόγω νομιμοποίησης των 500 χι¬ 
λιάδων αλλοδαπών, 

- την καλύτερη εξυπηρέτηση των ασφαλισμένων του 
Ιδρύματος στις υγειονομικές μονάδες πρωτοβάθμιας 
περίθαλψης σε αστικά και ημιαστικά κέντρα, 

- την καταστολή της πολυφαρμακίας, την επίσπευση 
των εργαστηριακών κ.λπ. υψηλού κόστους εξετάσεων 
(αξονικών τομογραφιών, υπερηχογραφημάτων και εξει- 
δικευμένων μικροβιολογικών εξετάσεων), 

- τον καθημερινό και πλέον του ωραρίου έλεγχο των 
φαρμακείων, ιατρείων ιδιωτικών κλινικών, κρατικών νο¬ 
σοκομείων και λοιπών υγειον/κών σχηματισμών και φο¬ 
ρέων προμήθειας διαφόρων ειδών σε ασφαλισμένους, 

- τον συντονισμό από τα γραφεία των Συντονιστών 
Υγειονομικών Υπηρεσιών της αποτελεσματικότερης λει¬ 
τουργίας των περιφερειακών υπηρεσιών, 

- την κατάργηση της λίστας αναμονής και των ρα¬ 
ντεβού σε εργαστήρια και μονάδες, 

- τη δημιουργία και λειτουργία νέων διαγνωστικών 
κέντρων, 

- την επανεξέταση κατ’ οίκον περιστατικών σε περι¬ 
πτώσεις παραπληγικών ή άλλων παροχών, διαφόρων 
επιδομάτων ή συντάξεων αναπηρίας στην επαρχία. 

- την παρακολούθηση κατ’ οίκον των κατάκοιτων 
ασθενών και γενικά αδυνατούντων να προσέλθουν στα 
ιατρεία του Ιδρύματος. 

- τη συλλογή στατιστικών στοιχείων φαρμακευτικής 
δαπάνης έτους, την ενημέρωση αρχείου φαρμάκων, την 
επεξεργασία αδειών ΕΟΦ, τον οπτικό έλεγχο συνταγο¬ 
λογίων ελεγκτών γιατρών, την αρχειοθέτηση, απογραφή 
φαρμακείου, κ.λπ.: 

Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχό¬ 
λησης, θα είναι ο Προϊστάμενος της Διεύθυνσης κάθε 
μονάδας. Ημέρες απασχόλησης θα είναι όλες οι ημέ¬ 
ρες της εβδομάδας (από Δευτέρα έως Παρασκευή). Η 
κατανομή των ωρών υπερωριακής απασχόλησης θα 
γίνει με απόφαση του Διοικητή του ΙΚΑ - ΕΤΑΜ και η 
πραγματοποίηση τους θα διαπιστώνεται με βεβαίωση 
του οικείου Προϊσταμένου Διεύθυνσης. 

Η απόφαση αυτή ισχύει ένα μήνα πριν την δημοσί¬ 
ευση της στην Εφημερίδα της Κυβέρνησης και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 259304 (4) 

Συμπλήρωση της υπ’ αριθμ. 258624/20.8.2003 υπουργικής 
απόφασης «Τεχνικός Κανονισμός καθορισμού ορίων 
μετελέγχου ποικιλιών κηπευτικών» (ΦΕΚ 1228 Β'). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περίπτ. β' της παραγρ. 3 του άρθρου 7 του 
ν.1564/1985 «Οργάνωση παραγωγής και εμπορίας του πολ¬ 
λαπλασιαστικού υλικού φυτικών ειδών» (ΦΕΚ 164 Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθη¬ 


κε με το άρθρο πρώτο του π.δ.63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). 

2. Την υπ’ αριθμ. 236989/12.5.2003 απόφαση των Υπουρ¬ 
γών Οικονομίας και Οικονομικών και Γεωργίας «Τεχνι¬ 
κός Κανονισμός Αποδοχής Ποικιλιών και Ελέγχου και 
Πιστοποίησης Σπόρων Κηπευτικών προς Σπορά» (ΦΕΚ 
705 Β') και ειδικότερα το άρθρο 36 αυτής. 

3. Την υπ’ αριθμ. Υ132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(ΦΕΚ 1533 Β'). 

4. Την από 17.6.2004 γνωμοδότηση της Τεχνικής Επι¬ 
τροπής Πολλαπλασιαστικού Υλικού (Τ.Ε.Π.Υ.). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Η αριθ. 258624/20.8.2003 (ΦΕΚ 1228 Β') απόφασή μας, 
συμπληρώνεται ως εξής: 

Στην παράγρ. 3 και στο τέλος του Παραρτήματος 
«ΟΡΙΑ ΑΠΟΚΛΙΝΟΝΤΩΝ ΦΥΤΩΝ», μετά το Φυτικό Είδος 
«ΧΛΩΡΟ ΦΑΣΟΛΙ» προστίθενται τα παρακάτω Φυτικά 
Είδη: 


ΦΥΤΙΚΟ ΕΙΔΟΣ 


ΠΟΙΟΤΙΚΑ ΓΝΩΡΙΣΜΑΤΑ 


Καρότο 7 στα 200 φυτά για υβρίδια 

10 στα 200 φυτά για ποικιλίες 
Κουκί 6 στα 160 φυτά 

Κινέζικο λάχανο 2 στα 60 φυτά για υβρίδια 
3 στα 60 φυτά για ποικιλίες 

Λαχανάκι Βρυξελλών 2 στα 40 φυτά για υβρίδια και ποικιλίες 
3 στα 40 φυτά για καθαρές σειρές 
Ρεπάνι 7 στα 200 φυτά για υβρίδια 

10 στα 200 φυτά για ποικιλίες 


ΠΟΣΟΤΙΚΑ ΓΝΩΡΙΣΜΑΤΑ 
14 στα 200 φυτά για υβρίδια 
20 στα 200 φυτά για ποικιλίες 
12 στα 160 φυτά 
4 στα 60 φυτά για υβρίδια 
6 στα 60 φυτά για ποικιλίες 
4 στα 40 φυτά για υβρίδια και ποικιλίες 
6 στα 40 φυτά για καθαρές σειρές 
14 στα 200 φυτά για υβρίδια 
20 στα 200 φυτά για ποικιλίες 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 4 Ιανουάριου 2007 


Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 


Αριθμ. Δ14/Β/147/4 (5) 

Έγκριση προγραμμάτων εκπαίδευσης υπαλλήλων ΥΠΑ 
Κλάδων Ελεγκτών Εναερίου Κυκλοφορίας, Ηλεκτρο¬ 
νικών και Τηλεπικοινωνιακών, σε θέματα Ασφάλει¬ 
ας Αεροναυτιλίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν. 211/1947 με τον οποίο κυρώθηκε 
η Σύμβαση του Σικάγου «περί Διεθνούς Πολιτικής Α: 
εροπορίας». 

2. Τις διατάξεις του ν.δ. 714/1970, «περί Ιδρύσεως ΔΕΜ», 
όπως τροποποιήθηκε μεταγενέστερα με το ν. 1340/1983 
και το σε εκτέλεση αυτού εκδοθέν π.δ. 56/1989, «περί 
Οργανισμού της ΥΠΑ». 

3. Τις διατάξεις του π.δ. 56/1989 «Οργανισμός της 
Υπηρεσίας Πολιτικής Αεροπορίας (Υ.Π.Α.) του Υπουρ¬ 
γείου Μεταφορών και Επικοινωνιών» (ΦΕΚ 28/Α'), όπως 
ισχύει. 


4. Το β.δ. 636/1972, όπως ισχύει. 

5. Τις διατάξεις του άρθρου 90 του π.δ. 63/2005 - Κώ¬ 
δικας της Νομοθεσίας «Κυβέρνηση και Κυβερνητικά 
όργανα» (ΦΕΚ 98/Α'). 

6. Τις διατάξεις των άρθρων 32, 33, 34, 35 και 51 παρ. 1 
του ν. 1943/1991, «περί εκσυγχρονισμού της οργάνωσης 
και λειτουργίας της Δημόσιας Διοίκησης, αναβάθμισης 
του προσωπικού αυτής και άλλες συναφείς διατάξεις» 
όπως τροποποιήθηκαν με το ν. 2527/1997 (ΦΕΚ 206/Α'). 

7. Την υπ’ αριθμ. ΥΠΑ/Δ14/Β/34956/912/30.9.2003 κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Μεταφορών και Επικοινωνι¬ 
ών, «περί εγκρίσεως κανονισμού Οργάνωσης Διοίκησης 
και Λειτουργίας της Σχολής Πολιτικής Αεροπορίας». 

8. Την υπ’ αριθμ. Δ10/Α/23546/3284/23.6.2005 απόφαση 
Υπουργού Μεταφορών και Επικοινωνιών όπως τροπο¬ 
ποιήθηκε με την αριθμ. Δ10/Α/40091/2531/1.11.2006 «Με¬ 
ταβίβαση αρμοδιοτήτων και δικαιώματος υπογραφής, 
με εντολή Υπουργού, στους Διοικητή, Υποδιοικητές, 

Γενικούς Διευθυντές και λοιπούς Προϊσταμένους Ορ¬ 
γανικών Μονάδων της ΥΠΑ» (ΦΕΚ 862/Β'/24.6.2005) και 
(ΦΕΚ 1673/Β716.11.2006). 

9. Τις διαπιστούμενες ανάγκες της Υπηρεσίας σε 
συνδυασμό με τα διεθνή κρατούντα (ΙΟΑΟ, ΕυωοοπίΓοΙ, 
κλπ.). 

10. Την υπ’ αριθμ. Δ10/Α/16615/1156/9.5.2006 απόφαση 
για εσωτερική διάρθρωση του Τμήματος Επιμόρφωσης 
Αερολιμενικών, Ελεγκτών Εναέριας Κυκλοφορίας και 
Τηλεπικοινωνιακών της Σχολής Πολιτικής Αεροπορίας 
(ΦΕΚ 634/Β'). 


11. Το γεγονός ότι από τις διατάξεις αυτής της από¬ 
φασης δεν προκαλείται άμεση δαπάνη σε βάρος του 
Κρατικού Προϋπολογισμού, αποφασίζουμε: 

Αρθρο Πρώτο 

1. Εγκρίνουμε τα εκπαιδευτικά προγράμματα για την 
Διαχείριση της Ασφάλειας της Αεροναυτιλίας στην ΥΠΑ 
(δαίοΐγ ΜαπαροπιοπΙ ΟουΓεοε) υπαλλήλων ΥΠΑ Κλάδων 
Ελεγκτών Εναέριας Κυκλοφορίας, Ηλεκτρονικών και 
Τηλεπικοινωνιακών, όπως αυτά έχουν σχεδιαστεί με 
λεπτομέρεια και περιγράφονται παρακάτω: 


Α. Εκπαιδευτικό πρόγραμμα σε «Γενικά Θέματα Ασφάλειας Αεροναυτιλίας» 
Β. Εκπαιδευτικό πρόγραμμα για «Ειδικούς Ασφάλειας Αεροναυτιλίας» στα 
«Περιστατικά Ασφάλειας» 

Γ. Εκπαιδευτικό πρόγραμμα για «Ειδικούς Ασφάλειας Αεροναυτιλίας» στην 
«Αξιολόγηση και Μείωση των Ενδεχόμενων Κινδύνων» 

Δ. Εκπαιδευτικό πρόγραμμα για «Ειδικούς Ασφάλειας Αεροναυτιλίας» στην 
«Ασφάλεια του ΘΝ5/ΑΤΜ Συστήματος» 

Ε. Εκπαιδευτικό πρόγραμμα για «Ειδικούς Ασφάλειας Αεροναυτιλίας» στις 
«Επιθεωρήσεις Ασφάλειας» 

ΣΤ. Εκπαιδευτικό πρόγραμμα για «Υπεύθυνους Ασφάλειας Αεροναυτιλίας» 


26 ώρες 

20 ώρες 

39 ώρες 

13 ώρες 

13 ώρες 
13 ώρες 


2. Τα παραπάνω εκπαιδευτικά προγράμματα αρμοδιό¬ 
τητας του Γ ραφείου Εκπαίδευσης Ασφάλειας Αεροναυ¬ 
τιλίας της ΣΠΟΑ, θα είναι κοινά για το προσωπικό όλων 
των αναφερομένων κλάδων. Η επιτυχής παρακολούθηση 
του Α' εκπαιδευτικού προγράμματος είναι προαπαιτού- 
μενη για τα υπόλοιπα Β', Γ', Δ', Ε', ΣΤ', τα οποία μπορούν 
να πραγματοποιούνται ανεξάρτητα και ανάλογα με τις 
υπηρεσιακές ανάγκες. 

3. Τροποποιήσεις είτε στα μαθήματα είτε στην αναλυτική 
εκπαιδευτική ύλη μπορούν να πραγματοποιηθούν με απόφα¬ 
ση της Δ14 και ύστερα από πρόταση των αρμοδίων Διευθύν¬ 
σεων χωρίς όμως οι τροποποιήσεις αυτές να επηρεάζουν 
την γενική δομή των εκπαιδευτικών προγραμμάτων. 

4. Κατά την πρώτη εφαρμογή των ανωτέρω εκπαιδευ¬ 
τικών προγραμμάτων υπάλληλοι που έχουν οριστεί από 
τις αντίστοιχες Διευθύνσεις τους ως «Υπεύθυνοι Ασφά¬ 
λειας Αεροναυτιλίας» και «Ειδικοί Ασφάλειας» θα προη- 
γηθούν στην παρακολούθηση του προγράμματος. 

5. Σημειώσεις που θα χρησιμοποιηθούν για τα παραπά¬ 
νω εκπαιδευτικά προγράμματα δύναται να προέρχονται 
από τις σχετικές δημοσιεύσεις και του κανονισμούς της 
Ε.Ε., ΙΟΑΟ και του ΕογοοοπΙγοΙ. 


6. Οι εκπαιδευόμενοι υπάλληλοι θα ολοκληρώνουν 
επιτυχώς το εκάστοτε εκπαιδευτικό πρόγραμμα μετά 
από εξετάσεις και εφόσον έχουν καταφέρει ελάχιστη 
επίδοση στις εξετάσει 65%. Οι εξετάσεις θα πραγμα¬ 
τοποιούνται για το σύνολο των εκπαιδευτικών ωρών 
στο τέλος διεξαγωγής του κάθε προγράμματος εκπαί¬ 
δευσης. 

7. Μετά το πέρας της εκπαίδευσης και για όσους 
έχουν ολοκληρώσει επιτυχώς κάθε εκπαιδευτικό πρό¬ 
γραμμα, η ΣΠΟΑ θα εκδίδει: 

- Πιστοποιητικά επιτυχούς παρακολούθησης Προγράμ¬ 
ματος Επιμόρφωσης, για το Α' εκπαιδευτικό πρόγραμμα, 
σύμφωνα με το άρθρο 34 του ν. 1943/1991. 

- Πιστοποιητικά επιτυχούς παρακολούθησης Προ¬ 
γράμματος Εξειδίκευσης για τα Β', Γ', Δ', Ε' και ΣΤ' 
εκπαιδευτικά προγράμματα, σύμφωνα με το άρθρο 35 
του ν. 1943/1991. 

Άρθρο Δεύτερο 

Το αναλυτικό πρόγραμμα εκπαίδευσης κάθε εκπαι¬ 
δευτικής σειράς έχει ως εξής: 


Προγράμματα Εκπαίδευσης 

για την Διαχείριση της Ασφάλειας Αεροναυτιλίας στην ΥΠΑ 
(ΒβίοΙγ ΜαηαροπηθηΙ ΟουΓεοε) 

Α/Α ©έμα/Αντικείμενο Διάρκεια 

(ώρες) 

Ανά 

αντικείμενο Σύνολο 

Α. Πρόγραμμα Εκπαίδευσης 

σε «Γενικά θέματα Ασφάλειας Αεροναυτιλίας» 

(προαπαιτούμενη για τα υπόλοιπα) 26 

Α.1 Διεθνές και Εθνικό Ρυθμιστικό Πλαίσιο και 

Απαιτήσεις Διαχείρισης Ασφάλειας (ΤΗ© δβίοίγ 
Μοηοροπιοπί ΙηίθΓηοΙίοηοΙ & ΝοίίοηοΙ ΒορυΙβίΟΓγ 

ΡΓ3ΐτΐΘ\Λ/0Γΐ< 3ηά ΒορυίΓβηηθηΙε) 4 

Σκοπός Εκπαίδευσης: Μετά το τέλος της εκπαίδευσης του Α.1 αντικειμένου οι εκπαιδευόμενοι θα πρέπει να 
είναι σε θέση να γνωρίζουν, να περιγράφουν και να εξηγούν τις απαιτήσεις που αφορούν στη διαχείριση της 

ασφάλειας σε Διεθνές και Εθνικό επίπεδο. Επίσης θα πρέπει να γνωρίζουν τον τρόπο εφαρμογής αυτών και την 
παρούσα κατάσταση σε Εθνικό επίπεδο. 

Α.2 Πολιτική και Αρχές Ασφάλειας (δαίθίγ ΡοΙίσγ από ΡπποίρΙθδ) 3 

Σκοπός Εκπαίδευσης: Μετά το τέλος της εκπαίδευσης του Α.2 αντικειμένου οι εκπαιδευόμενοι θα πρέπει να 
είναι σε θέση να περιγράφουν την πολιτική και τις βασικές αρχές ασφάλειας και να επιδείξουν κατανόηση βα¬ 
σικών εννοιών ασφάλειας. 

Α.3 Το Σύστημα Διαχείρισης της Ασφάλειας (Τίιβ δαίθΐγ Μαπαςαπισπί δγείβπιε) 10 

Σκοπός Εκπαίδευσης: Μετά το τέλος της εκπαίδευσης του Α.3 αντικειμένου οι εκπαιδευόμενοι θα πρέπει να είναι 
σε θέση να γνωρίζουν τις βασικές αρχές που διέπουν ένα τυποποιημένο και ενιαίο Σύστημα Διαχείρισης Ασφά¬ 
λειας (δΜδ) Αεροναυτιλίας και να περιγράφουν τις απαιτήσεις ασφάλειας και τον τρόπο εφαρμογής αυτών. 

Α.4 Η Οργάνωση και Δομή της Διαχείρισης Ασφάλειας της ΥΠΑ 

(Τάθ δαΐθίγ Μαπαςσπίθπΐ ΟΓραπίζαΙίοπ από δΙιτισΙυΓθ οί ΗΟΑΑ) 5 

Σκοπός Εκπαίδευσης: Μετά το τέλος της εκπαίδευσης του Α.4 αντικειμένου οι εκπαιδευόμενοι θα πρέπει να 
είναι σε θέση να παρουσιάσουν και να περιγράφουν τη δομή και οργάνωση του Συστήματος Διαχείρισης Ασφά¬ 
λειας (δΜδ) Αεροναυτιλίας της ΥΠΑ καθώς και τις σχετικές προβλέψεις που περιλαμβάνονται στο Εγχειρίδιο 
Διαχείρισης Ασφάλειας (δΜΜ). 

Α.5 Η νοοτροπία (κουλτούρα) της Ασφάλειας (Τίισ δαίθΐγ ΟυΙΙυΓθ) 2 

Σκοπός Εκπαίδευσης: Μετά το τέλος της εκπαίδευσης του Α.5 αντικειμένου οι εκπαιδευόμενοι θα πρέπει να 
είναι σε θέση να κατονομάζουν τις προϋποθέσεις εδραίωσης της νοοτροπίας ασφάλειας καθώς επίσης και να 
εξάγουν συμπεράσματα για το βαθμό εδραίωσης της νοοτροπίας αυτής σε προσωπικό και διοίκηση. 

Αξιολόγηση: 2 

Β. Πρόγραμμα εκπαίδευσης 

για «Ειδικούς Ασφάλειας Αεροναυτιλίας» στα 

«Περιστατικά Ασφάλειας» 20 

Β.1 Αναφορά Περιστατικών Ασφάλειας (δαίθΐγ Οσουιτθησθ Βσροιίίηρ)) 6 

Σκοπός Εκπαίδευσης: Μετά το τέλος της εκπαίδευσης του Β.1 αντικειμένου οι εκπαιδευόμενοι θα πρέπει: 
α) να κατανοούν τη σπουδαιότητα ύπαρξης ενός συστήματος αναφοράς περιστατικών ασφαλείας, 
β) να γνωρίζουν τις περιπτώσεις για τις οποίες υποχρεούνται να συντάσσουν αναφορές ασφάλειας σύμφωνα 
με το ΕδΑΒΒ2 και την εθνική νομοθεσία, 

γ) να μπορούν να συντάσσουν αναφορές ασφάλειας για περιστατικά της αρμοδιότητάς τους και 
δ) να γνωρίζουν τις διαδικασίες και τρόπους υποβολής των αναφορών. 

Β.2 Διερεύνηση Περιστατικών Ασφάλειας (δαίθΐγ Οσουιτθησθ ΙηνθδΙίραΙίοπ) 12 

Σκοπός Εκπαίδευσης: Μετά το τέλος της εκπαίδευσης του Β.2 αντικειμένου οι εκπαιδευόμενοι θα πρέπει: 

α) να μπορούν να εφαρμόσουν τις τεχνικές συνέντευξης, 

β) να μπορούν να χρησιμοποιήσουν τις τεχνικές συλλογής δεδομένων, 

γ) να μπορούν να εφαρμόσουν τη διαδικασία διερεύνησης περιστατικών ασφάλειας, 

δ) να γνωρίζουν τα εργαλεία / μοντέλα διερεύνησης περιστατικών ασφαλείας και 

ε) να μπορούν να συντάσσουν αναφορές διερεύνησης περιστατικών ασφάλειας 

Αξιολόγηση: 2 

Γ. Πρόγραμμα εκπαίδευσης για «Ειδικούς 

Ασφάλειας Αεροναυτιλίας» στην «Αξιολόγηση και 

Μείωση Ενδεχόμενων Κινδύνων» 39 

Γ.1 Μεθοδολογία Αποτίμησης Ασφάλειας Συστήματος, Ενδεχόμενου Κινδύνου 
και Μετριασμού αυτού (δγείσπι δαΐθίγ ΑδδβδδηηθηΙ, Βίδ1< ΛεεσεεπισπΙ 
από ΜίίίραΙίοη ΜθίάοάοΙοςγ) 6 

Σκοπός Εκπαίδευσης: Μετά το τέλος της εκπαίδευσης του Γ.1 αντικειμένου οι εκπαιδευόμενοι θα πρέπει: 
α) να γνωρίζουν την πολιτική και τις αρχές του Ευρωπαϊκού Προγράμματος Διαχείρισης Εναέριας Κυκλοφο- 
ρίας 

β) να κατανοούν πλήρως τις έννοιες “πεΚ’ και “άαζαιχΓ, 
γ) να γνωρίζουν το περιεχόμενο του ΕδΑΒΒ4, 

δ) να αναγνωρίζουν τα στάδια που απαρτίζουν τη μεθοδολογία αποτίμησης ασφάλειας συστήματος και 
ε) να είναι σε θέση να προτείνουν πιθανά μέτρα μείωσης συγκεκριμένου ενδεχόμενου κινδύνου. 

Γ.2. Διεργασία Αποτίμησης Λειτουργικού Κινδύνου 

(ΡυηοίίοηαΙ Ηαζαιχΐ ΑδδθδδπίθηΙ Ρωσθδδ “ΕΗΑ”) 10 

Σκοπός Εκπαίδευσης: Μετά το τέλος της εκπαίδευσης του Γ.2 αντικειμένου οι εκπαιδευόμενοι θα πρέπει: 
α) να κατανοούν και να διαχωρίζουν τις έννοιες «στόχοι ασφάλειας» και «απαιτήσεις ασφάλειας», 
β) να μπορούν να εφαρμόσουν τη διεργασία αποτίμησης λειτουργικού κινδύνου και 
γ) να έχουν αποκτήσει ευχέρεια στην χρήση και μετατροπή ποσοτικών μονάδων μέτρησης 
Γ.3 Διεργασία Προκαταρκτικής Αποτίμησης Ασφάλειας Συστήματος 

(Ρΐ'θϋπιίηαΐ'γ δγείσπι δαίβΐγ λεεσεεπισπί ΡίΌσβδδ “Ρ33Α”) 13 

Σκοπός Εκπαίδευσης: Μετά το τέλος της εκπαίδευσης του Γ.3 αντικειμένου οι εκπαιδευόμενοι θα πρέπει: 
α) να γνωρίζουν τις τεχνικές προκαταρκτικής αποτίμησης ασφάλειας συστήματος, 
β) να μπορούν να εφαρμόσουν τη διεργασία αποτίμησης λειτουργικού κινδύνου 
γ) να αναγνωρίζουν τις απαιτήσεις ασφάλειας ενός συστήματος, 

δ) να είναι σε θέση να αναπτύσσουν διαγράμματα σφαλμάτων (ίαυΙΙ ΐΓθθδ) και διαγράμματα γεγονότων (θνσηΐ 
ίΓθθδ) και 

ε) να μπορούν να συντάσσουν τα σχετικά έντυπα 

Γ.4 Διεργασία Αποτίμησης Ασφάλειας Συστήματος (δγείσιη δαίθίγ ΑεδθεεηηθηΙ ΡίΌσβεε “δδΑ”) 8 
Σκοπός Εκπαίδευσης: Μετά το τέλος της εκπαίδευσης του Γ.4 αντικειμένου οι εκπαιδευόμενοι θα πρέπει: 
α) να γνωρίζουν τις τεχνικές επικύρωσης, θεώρησης και επιβεβαίωσης της αποτίμησης ασφάλειας συστήμα¬ 
τος, 

β) να μπορούν να εφαρμόσουν τη διεργασία αποτίμησης ασφάλειας συστήματος, 
γ) να μπορούν να χρησιμοποιήσουν τις τεχνικές συλλογής δεδομένων και 
δ) να μπορούν να συντάσσουν τα σχετικά έντυπα. 

Αξιολόγηση: 2 

Δ. Πρόγραμμα Εκπαίδευσης για «Ειδικούς 

Ασφάλειας Αεροναυτιλίας» στην «Ασφάλεια του 

ΟΝδ/ΑΤΜ Συστήματος» 13 

Δ.1 Η Ασφάλεια του ΟΝδ/ΑΤΜ Συστήματος (δαΐθΐγ ίπ Ιάθ ΟΝδ/ΑΤΜ δγείοηη) 12 

Σκοπός Εκπαίδευσης: Μετά το τέλος της εκπαίδευσης του Δ.1 αντικειμένου οι εκπαιδευόμενοι θα πρέπει: 
α) να κατανοούν και να περιγράφουν την κρισιμότητα των ΟΝδ/ΑΤΜ συστημάτων που χρησιμοποιούνται για 
την παροχή Υπηρεσιών Αεροναυτιλίας, 

β) να αναγνωρίζουν την ανάγκη ύπαρξης απαιτήσεων για: 

ί) συνέχεια (οοηίίηυίΐγ), 

ϋ) διαθεσιμότητα (αναίΙαάίΝΙγ) και 

ίϋ) αξιοπιστία (ΓθΙί&άίΙίΙγ) των ΟΝδ/ΑΤΜ συστημάτων και 

γ) να αναγνωρίζουν την ανάγκη αξιολόγησης, εντοπισμού και μείωσης όλων των ενδεχόμενων κινδύνων που 
ενέχονται στο ΟΝδ/ΑΤΜ σύστημα. 

Αξιολόγηση: 1 

Ε. Πρόγραμμα Εκπαίδευσης για «Ειδικούς 

Ασφάλειας Αεροναυτιλίας» στις «Επιθεωρήσεις 

Ασφάλειας» 13 

Ε.1 Επιθεωρήσεις Ασφάλειας (δαίθίγ δυπ/θγε από ΑυάίΙε) 12 

Σκοπός Εκπαίδευσης: Μετά το τέλος της εκπαίδευσης του Ε.1 αντικειμένου οι εκπαιδευόμενοι θα πρέπει: 
α) να κατανοούν τις αρχές και τις πρακτικές διεξαγωγής μιας επιθεώρησης ασφάλειας, 
β) να είναι σε θέση να σχεδιάσουν και να διεξάγουν επιθεωρήσεις ασφάλειας, 
γ) να μπορούν να χρησιμοποιήσουν τις τεχνικές συλλογής δεδομένων, 
δ) να μπορούν να εφαρμόσουν τις τεχνικές συνέντευξης και 

ε) να μπορούν να συντάσσουν αναφορές επιθεωρήσεων ασφάλειας και να τεκμηριώσουν τα ευρήματα. 

Αξιολόγηση: 1 

ΣΤ. Πρόγραμμα Εκπαίδευσης για «Υπεύθυνους 

Ασφάλειας Αεροναυτιλίας» 13 

ΣΤ.1 Ο Ρόλος του Υπεύθυνου Ασφάλειας - Καθήκοντα και Υπευθυνότητες 

(Τάθ δαίθΐγ ΜαπαρβΓ ΒοΙθ - Ταε1< από ΒθεροηείόίΝΙγ) 12 

Σκοπός Εκπαίδευσης: Μετά το τέλος της εκπαίδευσης του ΣΤ.1 αντικειμένου οι εκπαιδευόμενοι θα πρέπει: 
α) να γνωρίζουν το ρόλο και τις αρμοδιότητες του Υπευθύνου Ασφάλειας, 

β) να γνωρίζουν τους κανονισμούς και τις νομοθεσίες που αφορούν την ασφάλεια της αεροναυτιλίας και 
γ) να είναι εξοικειωμένοι με το περιεχόμενο και τις απαιτήσεις των ΕδΑΒΒε και του ΑΝΝΕΧ 11 του ΙΟΑΟ. 
Αξιολόγηση: 1 

Άρθρο Τρίτο 

Η ισχύς της παρούσης αρχίζει από την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιανουάριου 2007 

Με εντολή Υπουργού 
Ο Προϊστάμενος της Διεύθυνσης 
ΑΘΑΝΑΣΙΟΣ ΚΥΡΙΑΖΗΣ 

-♦- 

Αριθμ. οικ. 226 (6) 

Ορισμός Αντινομαρχών - Προέδρων Νομαρχιακών 
Επιτροπών στη Νομαρχία Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 16α, 62 και 63 του π.δ. 

30/1996 (ΦΕΚ Α' 21) «Κώδικας Νομαρχιακής Αυτοδιοί¬ 
κησης». 

2. Την υπ’ αριθμ. 4209/2006 απόφαση του Διοικητικού 
Εφετείου Αθηνών με την οποία ανακηρύχθηκαν ο Νο¬ 
μάρχης, οι τακτικοί και αναπληρωματικοί σύμβουλοι του 
Νομαρχιακού Διαμερίσματος Αθηνών. 

3. Τις διατάξεις των άρθρων 1, 2, 4 του ν. 3274/2004 
(ΦΕΚ 195/19.10.2004 τ.Α') «Οργάνωση και Λειτουργία των 


Οργανισμών Τοπικής Αυτοδιοίκησης πρώτου και δευ¬ 
τέρου βαθμού». 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει¬ 
ραιώς / Νομαρχίας Αθηνών (ΦΕΚ 680/τ.Β'/20.5.2005), 
αποφασίζουμε: 

Ορίζουμε για το έτος 2007 ως Αντινομάρχες και Προ¬ 
έδρους Νομαρχιακών Επιτροπών τους παρακάτω Νο¬ 
μαρχιακούς Συμβούλους: 

1. Χαράλαμπο Πασβαντίδη, Αντινομάρχη και Πρόεδρο 
της Νομαρχιακής Επιτροπής: Προϋπολογισμού - Οικο¬ 
νομικών - Προμηθειών. 

2. Γεώργιο Κατριβάνο, Αντινομάρχη και Πρόεδρο της 
Νομαρχιακής Επιτροπής: Διοικητικών Υπηρεσιών - Παι¬ 
δείας - Πολιτισμού. 

3. Γεώργιο Καστρινάκη, Αντινομάρχη και Πρόεδρο της 
Νομαρχιακής Επιτροπής: Νομικών Θεμάτων. 

4. Χαρούλα Κεφαλίδου, Αντινομάρχη και Πρόεδρο της 
Νομαρχιακής Επιτροπής: Προγραμματισμού - Τεχνικών 
Έργων και Πολεοδομίας. 

5. Αννα Βερούλη, Αντινομάρχη και Πρόεδρο της Νο¬ 
μαρχιακής Επιτροπής: Δημόσιας Υγείας - Πρόνοιας. 

6. Γεώργιο Φούντά, Αντινομάρχη και Πρόεδρο της 
Νομαρχιακής Επιτροπής: Ανάπτυξης - Ανωνύμων Εται¬ 
ρειών - Περιβάλλοντος -Εμπορίου - Τουρισμού - Αθλη¬ 
τισμού. 

Ορίζεται Αναπληρωτής Νομάρχη ο κ. Χαράλαμπος 
Πασβαντίδης. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι¬ 
νώσεων της Νομαρχίας και να δοθεί προς δημοσιότητα 
στην Εφημερίδα της Κυβερνήσεως και στον ημερήσιο 
τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. οικ. 227 (7) 

Ορισμός Εντεταλμένων Συμβούλων στη 
Νομαρχία Αθηνών 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 16α, 62 και 63 του π.δ. 
30/1996 (ΦΕΚ Α' 21) «Κώδικας Νομαρχιακής Αυτοδιοί¬ 
κησης». 

2. Την αριθμ. 4209/2006 απόφαση του Διοικητικού 
Εφετείου Αθηνών με την οποία ανακηρύχθηκαν ο Νο¬ 
μάρχης, οι τακτικοί και αναπληρωματικοί σύμβουλοι του 
Νομαρχιακού Διαμερίσματος Αθηνών. 

3. Τις διατάξεις των άρθρων 1,2,4 του ν. 3274/2004 
(ΦΕΚ195/19.10.2004 τ.Α') «Οργάνωση και Λειτουργία των 
Οργανισμών Τοπικής Αυτοδιοίκησης πρώτου και δευ¬ 
τέρου βαθμού» 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει¬ 
ραιώς / Νομαρχίας Αθηνών (ΦΕΚ 724/τ.Β'/6.6.2003), απο¬ 
φασίζουμε: 

Ορίζουμε ως Εντεταλμένους Συμβούλους τους Νο¬ 
μαρχιακούς Συμβούλους με τομέα αρμοδιότητας για 
τον καθένα ως εξής: 

1. Τη Δανάη Αντωνάκου σε θέματα Κοινοτικών Προ¬ 
γραμμάτων και Προστασίας του Περιβάλλοντος. 

2. Τον Μιχάλη Βασιλάκη σε θέματα Αγροτικής Ανά¬ 
πτυξης και Κτηνιατρικής. 

3. Την Λιλίκα Βασιλάκου σε θέματα Κοινωνικής Πρό¬ 
νοιας. 

4. Τον Αργύριο Γιαννόπουλο σε θέματα Οργάνωσης 
και Πληροφορικής. 

5. Τον Γεώργιο Δημάκο σε θέματα Πολιτισμού, Παι¬ 
δείας και Νομαρχιακής Επιτροπής Λαϊκής Επιμόρφωσης 
(Ν.Ε.Λ.Ε.). 

6. Την Αθηνά Δρέττα σε θέματα Δημόσιας Υγείας. 

7. Την Μαρία, Ζερβάκη παρά τω Νομάρχη. 

8. Τον Βασίλη Κόκκαλη σε θέματα Ανωνύμων Εταιρει¬ 
ών και Εμπορίου και Τουρισμού. 


9. Τον Νικόλαο Μεγγρέλη σε θέματα Εξυπηρέτησης 
Πολιτών. 

10. Τον Ιάκωβο Προμπονά σε θέματα Ανάπτυξης. 

11. Την Μαρία Χολέβα σε θέματα Εργασίας και Με¬ 
ταναστών. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι¬ 
νώσεων της Νομαρχίας και να δοθεί προς δημοσιότητα 
στην Εφημερίδα της Κυβερνήσεως και στον ημερήσιο 
τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

- ♦ - 

Αριθμ. οικ. 228 (8) 

Ορισμός τομέων αρμοδιοτήτων στους Αντινομάρχες 
Αθηνών Εκχώρηση αρμοδιοτήτων 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 16α, 62 και 63 του π.δ. 
30/1996 (ΦΕΚ Α' 21) «Κώδικας Νομαρχιακής Αυτοδιοί¬ 
κησης». 

2. Την υπ’ αριθμ. 4209/2006 απόφαση του Διοικητικού 
Εφετείου Αθηνών του Διοικητικού Εφετείου Αθηνών με 
την οποία ανακηρύχθηκαν ο Νομάρχης, οι τακτικοί και 
αναπληρωματικοί σύμβουλοι του Νομαρχιακού Διαμε¬ 
ρίσματος Αθηνών. 

3. Τις διατάξεις των άρθρων 1,2,4 του ν. 3274/2004 
(ΦΕΚ195/19.10.2004 τ.Α') «Οργάνωση και Λειτουργία των 
Οργανισμών Τοπικής Αυτοδιοίκησης πρώτου και δευ¬ 
τέρου βαθμού». 

4. Τον ισχύοντα Οργανισμό Εσωτερικής Οργάνωσης 
και Λειτουργίας των Υπηρεσιών της Ν.Α. Αθηνών - Πει¬ 
ραιώς / Νομαρχίας Αθηνών (ΦΕΚ 680/τ.Β'/20.5.2005), 
αποφασίζουμε: 

Ορίζουμε τομέα αρμοδιότητας στους κατωτέρω Αντι- 
νομάρχες ως εξής: 

1. Χαράλαμπο Πασβαντίδη: θέματα Ανθρωπίνου Δυνα¬ 
μικού, Οικονομικών Υπηρεσιών, Μεταφορών και Επικοι¬ 
νωνιών, Α’ Δ/νση ΚΤΕΟ (Χολαργού) και Β’ Δ/νση ΚΤΕΟ 
(Ελληνικού). 

2. Γ εώργιο Κατριβάνο: θέματα Πολεοδομιών. 

3. Γεώργιο Καστρινάκη: θέματα Διοικητικής Υποστή¬ 

ριξης- 

4. Χαρούλα Κεφαλίδου: θέματα Σχεδιασμού και Προ¬ 
γραμματισμού και Τεχνικών Υπηρεσιών. 

5. Άννα Βερούλη: θέματα Αθλητισμού. 

6. Γεώργιο Φούντά: θέματα Διοικητικών Υπηρεσιών, 
ΠΣΕΑ και Παλλαϊκής Αμυνας και Πολιτικής Προστασίας. 

Με φροντίδα της Δ/νσης Διοικητικής Υποστήριξης 
Νομαρχίας Αθηνών να αναρτηθεί στον πίνακα ανακοι¬ 
νώσεων της Νομαρχίας και να δοθεί προς δημοσιότητα 
στην Εφημερίδα της Κυβερνήσεως και στον ημερήσιο 
τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

